CELEX: 62016TN0646
Language: sk
Date: 2016-09-06 00:00:00
Title: Vec T-646/16 P: Odvolanie podané 6. septembra 2016: Erik Simpson proti rozsudku Súdu pre verejnú službu z 24. júna 2016 vo veci F-142/11 RENV, Simpson/Rada

14.11.2016   
            
            
               SK
            
            
               Úradný vestník Európskej únie
            
            
               C 419/51
            
         Odvolanie podané 6. septembra 2016: Erik Simpson proti rozsudku Súdu pre verejnú službu z 24. júna 2016 vo veci F-142/11 RENV, Simpson/Rada
   (Vec T-646/16 P)
   (2016/C 419/67)
   Jazyk konania: angličtina
   
      Účastníci konania
   
   
      Odvolateľ: Erik Simpson (Brusel, Belgicko) (v zastúpení: M. Velardo, lawyer)
   
      Ďalší účastník konania: Rada Európskej únie
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil uznesenie Súdu pre verejnú službu Európskej únie („SVS“) z 24. júna 2016 vo veci F-142/11 RENV Erik Simpson/Rada, v rozsahu, v akom sa ním zamieta zrušenie rozhodnutia Rady Európskej únie z 9. decembra 2010 a žalobcovi sa ukladá znášať svoje vlastné trovy a nahradiť trovy konania, ktoré vynaložila Rada,
            
         
               —
            
            
               vrátil v prípade potreby vec na prvostupňové konanie, a
            
         
               —
            
            
               uložil Rade povinnosť znášať trovy tohto konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza dva odvolacie dôvody.
   
               1.
            
            
               Prvý odvolací dôvod založený na tom, že SVS sa vo vzťahu k povinnosti odôvodnenia dopustil nesprávneho právneho posúdenia, porušil európske právo, neuviedol vo svojom uznesení dostatočné odôvodnenie a dopustil sa skreslenia dôkazov.
            
         
               2.
            
            
               Druhý odvolací dôvod týkajúci sa zásady rovnosti zaobchádzania a zjavne nesprávneho posúdenia, pričom odvolateľ tvrdí, že založený na tom, že SVS sa dopustil skreslenia dôkazov, nesprávneho právneho posúdenia a porušenia európskeho práva a neuviedol vo svojom uznesení dostatočné odôvodnenie.